11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 142 της 6/16 Φεβρ. 1960 (ΦΕΚ Α΄ 39) Περί ιδρύσεως Εργαστηρίου Ειδικής Κτιριολογίας της Πολυτεχνικής Σχολής του Πανεπιστημίου Θεσσαλονίκης. (Διόρθ. Ημαρτ. ΦΕΚ Α΄ 107 της 14.5.70). Έχοντες υπ’ όψει: 1)Το άρθρ. 9 του Α.Ν. 1895/39, 2)τας γνώμας: α)της Πολυτεχνικής Σχολής (συνεδρία: 18.4.1967) και β)της Συγκλήτου (συνεδρία 18.10.1967) του Πανεπιστημίου Θεσσαλονίκης και 3)την υπ’ αριθ. 931/1969 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Ιδρύεται παρά τη τακτική έδρα της Ειδικής Κτιριολογίας της Πολυτεχνικής Σχολής του Πανεπιστημίου Θεσσαλονίκης ομώνυμον Εργαστήριον. Άρθρ.2.-Εκ των δια του υπ’ αριθ. 53/1969 Β.Δ/τος ιδρυθεισών 217 θέσεων Επιμελητών, 1032 θέσεων Βοηθών και 134 θέσεων Παρασκευαστών εις το Πανεπιστήμιον Θεσσαλονίκης κατανέμονται εις το άνω Εργαστήριον τρεις θέσεις ως ακολούθως: Μία θέσις Επιμελητού επί βαθμώ 5ω-2ω. Μία θέσις Βοηθού επί βαθμώ 7ω-4ω και Μία θέσις Παρασκευαστού Β΄ Κατηγορίας επί βαθμώ 11ω-7ω. Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 